
***Zebegény Község Polgármesterétől***

***2627 Zebegény, Árpád u. 5.***

*E-mail:* [polgarmester@zebegeny.hu](mailto:polgarmester@zebegeny.hu)

**Napirendet tárgyaló ülés dátuma:** 2025. március 27.

**Előterjesztést készítette:** Batki László képviselő

**Előterjesztő:** Batki László képviselő

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025. március 27* ***.****napján tartandó ülésére*

**Javaslat ágdarálási szolgáltatás bevezetéséről Zebegény községben**

Tisztelt Képviselő-testület!

Az előterjesztés célja:

Zebegény Község önkormányzata ágdarálás szolgáltatást hoz létre és szolgáltat a Zebegényben élő lakosság és vállalkozások részére. Az ágdarálás célja, hogy a településen élőknek legyen lehetősége környezetbarát módon, hasznosítani a kertekben keletkezett szilárd, fásszárú metszésből keletkezett növényzetet. A szolgáltatás leírása: Zebegény Község fizikai állományú dolgozói heti rendszerességgel, hétfőn a településen ledarálják az ingatlanok elé kihelyezett gallyakat. A darálékot a helyszínen hagyják és nem szállítják el.

A szolgáltatást meg kell rendelni a zebegényi ingatlan tulajdonosnak.

A szolgáltatást meg lehet rendelni online űrlapon vagy személyesen a hivatalban.

A szolgáltatást csak azután lehet megrendelni miután a gallyak kihelyezésre kerültek.

A szolgáltatás díja 2500ft+ÁFA/m3. A szolgáltatási díjat a darálás végeztével számlázza ki a hivatal.

Zebegény, 2025. március 20. sk.

**Batki László**

képviselő

Határozati javaslat

A Képviselő-testület …/2025. (...) sz. határozata

az ágdarálási szolgáltatás bevezetéséről

Zebegény Község Önkormányzat Képviselő-testülete úgy dönt, hogy Zebegény község közigazgatási területén, magánszemélyek részére, legfeljebb 4 m3 mennyiségig ágdarálási szolgáltatást vezet be 2025. április 1. napjától. Az ágdarálás díja 2500 Ft+ ÁFA/m3.

Határidő: értelemszerűen

Felelős: polgármester